CELEX: 32013R1073
Language: bg
Date: 2013-10-18 00:00:00
Title: Регламент (ЕС) № 1073/2013 на Европейската централна банка от 18 октомври 2013 година относно статистиката на активите и пасивите на инвестиционните фондове (преработен текст) (ЕЦБ/2013/38)

7.11.2013   
            
            
               BG
            
            
               Официален вестник на Европейския съюз
            
            
               L 297/73
            
         РЕГЛАМЕНТ (ЕС) № 1073/2013 НА ЕВРОПЕЙСКАТА ЦЕНТРАЛНА БАНКА
   от 18 октомври 2013 година
   относно статистиката на активите и пасивите на инвестиционните фондове (преработен текст)
   (ЕЦБ/2013/38)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 5 от него,
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 5, параграф 1 и член 6, параграф 4 от него,
   като взе предвид становището на Европейската комисия,
   като има предвид, че:
   
               (1)
            
            
               Тъй като е необходимо Регламент (ЕО) № 958/2007 на Европейската централна банка от 27 юли 2007 г. относно статистиката на активите и пасивите на инвестиционните фондове (ЕЦБ/2007/8) (2) да бъде съществено изменен, по-специално с оглед на Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (3), той следва да бъде преработен от съображения за яснота.
            
         
               (2)
            
            
               В член 2, параграф 1 от Регламент (ЕО) № 2533/98 се предвижда, че за изпълнението на изискванията за статистическа отчетност Европейската централна банка (ЕЦБ), подпомагана от националните централни банки (НЦБ), има правото да събира статистическа информация от общата съвкупност от отчетни единици и съобразно нуждите за изпълнение на задачите на Европейската система на централните банки (ЕСЦБ). От член 2, параграф 2, буква а) от Регламент (ЕО) № 2533/98 следва, че инвестиционните фондове (ИФ) са част от общата съвкупност от отчетни единици за целите на изпълнение на изискванията на ЕЦБ за статистическа отчетност, inter alia, в областта на паричната и финансовата статистика. Освен това член 3 от Регламент (ЕО) № 2533/98 изисква ЕЦБ да определи действителната съвкупност от отчетни единици в рамките на общата съвкупност от отчетни единици и ѝ дава право частично или изцяло да освободи конкретни категории отчетни единици от изпълнение на изискванията ѝ за статистическа отчетност.
            
         
               (3)
            
            
               За да изпълни задачите си и за да наблюдава финансовите дейности, осъществявани от лица, различни от парично-финансови институции (ПФИ), ЕСЦБ се нуждае от висококачествена статистическа информация относно дейността на инвестиционните фондове. Главната цел на тази информация е да предостави на ЕЦБ пълна статистическа картина на сектора на ИФ в държавите членки, чиято парична единица е еврото (наричани по-долу „държави членки от еврозоната“), които се разглеждат като една икономическа територия.
            
         
               (4)
            
            
               За да ограничат разходите по отчитането, НЦБ могат да събират необходимата информация за инвестиционните фондове от действителната съвкупност от отчетни единици като част от по-широката рамка за статистическо отчитане, което преследва други статистически цели, при условие че спазването на статистическите изисквания на ЕЦБ не се излага на риск. За да се насърчи прозрачността, е подходящо в такива случаи да се информират отчетните единици, че данните се събират за изпълнението на други статистически цели.
            
         
               (5)
            
            
               Наличието на данни за финансови транзакции съдейства както за по-задълбочения анализ в областта на паричната политика, така и за други цели. Данните за финансовите транзакции и данните по салдата се използват и за съставянето на други статистически данни, в частност за финансовите сметки на еврозоната.
            
         
               (6)
            
            
               Въпреки че регламентите, приети съгласно член 34.1 от Устава на Европейската система на централните банки и на Европейската централна банка (наричан по-долу „Устава на ЕСЦБ“), не създават права и не възлагат задължения на държавите членки, чиято парична единица не е еврото (наричани по-долу „държави членки извън еврозоната“), член 5 от Устава на ЕСЦБ се прилага както към държавите членки от еврозоната, така и към държавите членки извън еврозоната. Съображение 17 от Регламент (ЕО) № 2533/98 припомня, че член 5 от Устава на ЕСЦБ, заедно с член 4, параграф 3 от Договора за Европейския съюз, предполага задължение за организиране и прилагане на национално равнище на всички мерки, които държавите членки извън еврозоната считат за уместни при събирането на статистическата информация, необходима за изпълнение на изискванията на ЕЦБ за статистическо отчитане, както и своевременната им подготовка в областта на статистиката, за да станат държави членки от еврозоната.
            
         
               (7)
            
            
               Въпреки че настоящият регламент е адресиран предимно до инвестиционните фондове, те не могат да предоставят пълна информация за притежателите на емитираните от тях акции на приносител, поради което е необходимо в действителната съвкупност от отчетни единици да бъдат включени и други лица.
            
         
               (8)
            
            
               Следва да се прилагат стандартите за защита и използване на поверителна статистическа информация, както са установени в член 8 от Регламент (ЕО) № 2533/98.
            
         
               (9)
            
            
               Член 7, параграф 1 от Регламент (ЕО) № 2533/98 предвижда, че ЕЦБ има правомощието да налага санкции на отчетните единици, които не спазват изискванията за статистическа отчетност, посочени в регламенти или решения на ЕЦБ,
            
         ПРИЕ НАСТОЯЩИЯ РЕГЛАМЕНТ:
   Член 1
   Определения
   За целите на настоящия регламент:
   
               1.
            
            
               „инвестиционен фонд (ИФ)“ е предприятие за колективно инвестиране, което:
               
                           а)
                        
                        
                           инвестира във финансови и/или нефинансови активи, по смисъла на приложение II, доколкото целта му е инвестирането на капитал, привлечен чрез публично предлагане; и
                        
                     
                           б)
                        
                        
                           е създадено съгласно правото на Съюза или съгласно националното право:
                           
                                       i)
                                    
                                    
                                       по договорното право, като взаимен фонд, управляван от управляващи дружества;
                                    
                                 
                                       ii)
                                    
                                    
                                       по правото за доверително управление, като дялов тръст;
                                    
                                 
                                       iii)
                                    
                                    
                                       по дружественото право, като инвестиционно дружество;
                                    
                                 
                                       iv)
                                    
                                    
                                       по друг подобен механизъм или правна форма.
                                    
                                 
                     В определението се включват:
               
                           а)
                        
                        
                           предприятия, чиито дялови единици или акции, при поискване от притежателите им, се изкупуват обратно или се възстановяват пряко или косвено от активите на предприятието; и
                        
                     
                           б)
                        
                        
                           предприятия с фиксиран брой емитирани акции, чиито акционери трябва да купуват или продават съществуващи акции, когато се включват или напускат фонда.
                        
                     В определението не се включват:
               
                           а)
                        
                        
                           пенсионни фондове, както са определени в преразгледаната Европейска система от сметки (наричана по-долу „ЕСС 2010“), установена с Регламент (ЕС) № 549/2013 (подсектор S.129);
                        
                     
                           б)
                        
                        
                           фондове на паричния пазар (ФПП) определени в приложение I към Регламент (ЕС) № 1071/2013 на Европейския парламент и на Съвета от 24 септември 2013 г. относно баланса на сектор „Парично-финансови институции“ (ЕЦБ/2013/33) (4),
                        
                     по смисъла на определението за инвестиционен фонд, в понятието „публично“ се включват дребни, професионални и институционални инвеститори;
            
         
               2.
            
            
               „отчетна единица“ има същото значение, както е определено в член 1 от Регламент (ЕО) № 2533/98;
            
         
               3.
            
            
               „резидент“ има същото значение, както е определено в член 1 от Регламент (ЕО) № 2533/98. За целите на настоящия регламент, ако за юридическо лице липсва физическо измерение, неговото постоянно пребиваване се определя от икономическата територия, съгласно чието право е учредено лицето. Ако лицето не е формално учредено, за критерий се използва юридическото седалище, по-точно държавата, чиято правна система урежда създаването и съществуването на лицето;
            
         
               4.
            
            
               „парично-финансова институция (ПФИ)“ има същото значение, както е определено в член 1 от Регламент (ЕС) № 1071/2013 (ЕЦБ/2013/33);
            
         
               5.
            
            
               „ДФП“ означава други финансови посредници без застрахователни (осигурителни) дружества и пенсионни фондове, както са определени в ЕСС 2010 (подсектор S.125);
            
         
               6.
            
            
               „регистрирани акции/дялови единици в ИФ“ означава акции/дялови единици в ИФ, по отношение на които в съответствие с националното законодателство се води регистър за удостоверяване на притежателите на неговите акции/дялови единици, съдържащ информация относно постоянното пребиваване и сектора на притежателя;
            
         
               7.
            
            
               „акции/дялови единици на ИФ в приносител“ означава акции/дялови единици в ИФ, по отношение на които в съответствие с националното законодателство не се води регистър за удостоверяване на притежателите на неговите акции/дялови единици или по отношение на които се води регистър, който не съдържа информация относно постоянното пребиваване и сектор на притежателя;
            
         
               8.
            
            
               „съответна НЦБ“ е НЦБ на държава членка от еврозоната, в която ИФ е резидент;
            
         
               9.
            
            
               данни „ценна книга по ценна книга“ са данни, разбити по отделни ценни книги.
            
         Член 2
   Действителна съвкупност от отчетни единици
   1.   Действителната съвкупност от отчетни единици се състои от инвестиционни фондове — резиденти на територията на държавите членки от еврозоната. Инвестиционният фонд или когато инвестиционните фондове не са юридически лица по националното им право — лицата, които са правно овластени да ги представляват, отговарят за отчитането на статистическата информация, изисквана по настоящия регламент.
   2.   Без да се засяга параграф 1, за целите на събирането на информация за притежателите на акции на приносител, емитирани от инвестиционните фондове в съответствие с част 2, параграф 3 от приложение I, действителната съвкупност от отчетни единици включа ПФИ и ДФП. НЦБ могат да предоставят дерогации на тези лица, при условие че необходимата статистическа информация е събрана от други налични източници в съответствие с част 2, параграф 3 от приложение I. НЦБ проверяват своевременно изпълнението на това условие, за да предоставят или оттеглят, ако е необходимо, съгласувано с ЕЦБ, дадена дерогация с действие от началото на всяка година. За целите на настоящия регламент НЦБ могат да съставят и поддържат списък с отчитащите се ДФП в съответствие с принципите, установени в част 2, параграф 3 от приложение I.
   Член 3
   Списък на ИФ за статистически цели
   1.   Изпълнителния съвет съставя и поддържа за статистически цели списък на инвестиционните фондове, които образуват общата съвкупност от отчетни единици, включително, когато е приложимо, техните подфондове по смисъла на член 4, параграф 2. Списъкът може да се базира на съществуващи списъци на инвестиционни фондове, подлежащи на надзор от национални органи, там, където са налични такива списъци, допълнени с други инвестиционни фондове, които отговарят на определението за инвестиционни фондове по член 1.
   2.   НЦБ и ЕЦБ правят достъпни този списък и неговите актуализации в подходяща форма, включително по електронен път, чрез интернет или, по искане от съответната отчетна единица, на хартия.
   3.   Ако обаче последният достъпен електронен вариант на списъка, посочен в параграф 2, е неточен, ЕЦБ не налага санкции на отчетната единица, която не е изпълнила надлежно изискванията за статистическа отчетност, доколкото тя е разчитала добросъвестно на неточния списък.
   Член 4
   Отчитане фонд по фонд
   1.   Действителната съвкупност от отчетни единици отчита данните за активите и пасивите си фонд по фонд.
   2.   Без да се засяга параграф 1, ако даден инвестиционен фонд раздели активите си на различни подфондове по такъв начин, че акциите/дяловите единици, отнасящи се до всеки подфонд, са обезпечени независимо един от друг с различни активи, всеки подфонд се смята за отделен инвестиционен фонд.
   3.   Чрез дерогация от параграфи 1 и 2, с предварителното одобрение и в съответствие с инструкциите на съответната НЦБ, инвестиционни фондове могат да отчитат своите активи и пасиви като група, при условие че резултатите са сходни с тези на отчитането фонд по фонд.
   Член 5
   Тримесечни и месечни изисквания за статистическа отчетност
   1.   Отчетните единици предоставят в съответствие с приложения I и II:
   
               а)
            
            
               на тримесечие, данни за салдата в края на тримесечието на активите и пасивите на инвестиционните фондове и тримесечни корекции от преоценки или транзакции, ако е приложимо; и
            
         
               б)
            
            
               ежемесечно, данни за салдата в края на месеца на емитираните акции/дялови единици в инвестиционни фондове, съответните месечни корекции от преоценки или транзакции, ако е приложимо и отделно отчитане на ново емитиране и обратно изкупване на акции/дялови единици в ИФ през отчетния месец.
            
         2.   НЦБ могат да изберат да събират данните по параграф 1, буква а) ежемесечно, а не на тримесечие.
   Член 6
   Корекции от преоценки или транзакции
   1.   Отчетните единици отчитат корекции от преоценки или транзакции в съответствие с инструкциите на съответната НЦБ, за информацията, отчитана на агрегирана основа, както е посочено в приложение I.
   2.   Както е посочено в приложение I, НЦБ могат да получат приблизителни стойности за транзакциите с ценни книжа от информацията ценна книга по ценна книга или директно да съберат данни за транзакциите на база ценна книга по ценна книга.
   3.   Приложение III съдържа още изисквания и насоки за съставянето на корекции от преоценки или транзакции.
   Член 7
   Счетоводни правила
   1.   Счетоводните правила, които инвестиционните фондове прилагат за целите на отчитането съгласно настоящия регламент, са тези, които са предвидени в съответното национално законодателство по изпълнение на Директива 86/635/ЕИО на Съвета от 8 декември 1986 г. за годишните счетоводни отчети и консолидираните счетоводни отчети на банки и други финансови институции (5) или, когато това не е приложимо, във всички други национални или международни стандарти, приложими към инвестиционните фондове.
   2.   Без да се засягат счетоводните практики и договореностите за нетиране, използвани най-често в държавите членки от еврозоната, всички финансови активи и пасиви се отчитат на брутна база за статистически цели.
   Член 8
   Дерогации
   1.   На инвестиционни фондове могат да бъдат предоставяни дерогации от изискванията за статистическа отчетност, изложени в член 5, както следва:
   
               а)
            
            
               НЦБ могат да предоставят дерогации на най-малките по общи активи инвестиционни фондове, при условие че инвестиционните фондове, които допринасят за тримесечния агрегиран баланс, представляват най-малко 95 % от общите активи по салда на инвестиционните фондове във всяка държава членка от еврозоната.
            
         
               б)
            
            
               В държавите членки от еврозоната, където комбинираните общи активи на националните инвестиционни фондове не надхвърлят 1 % от общите активи на инвестиционните фондове в еврозоната, НЦБ могат да предоставят дерогации на най-малките по общи активи инвестиционни фондове, при условие че инвестиционните фондове, които допринасят за тримесечния агрегиран баланс, представляват най-малко 80 % от общите активи по салда на националните инвестиционни фондове.
            
         
               в)
            
            
               Инвестиционните фондове, за които се прилагат дерогациите, установени в букви а) и б) отчитат, само на тримесечна база, данни за салдата в края на тримесечието на емитирани акции/дялови единици в ИФ и съответстващи тримесечни корекции от преоценки или транзакции, ако е приложимо.
            
         
               г)
            
            
               НЦБ проверяват ежегодно своевременно изпълнението на условията, изложени в букви а) и б), за да предоставят или оттеглят, ако е необходимо, дадена дерогация с действие от началото на всяка календарна година.
            
         2.   Дерогации могат да бъдат предоставени на инвестиционни фондове, към които се прилагат национални счетоводни правила, позволяващи оценка на техните активи по-рядко, отколкото на тримесечие. Категориите инвестиционни фондове, за които НЦБ имат свобода на действие да предоставят дерогации, се определят от Управителния съвет. Инвестиционните фондове, за които се прилагат такива дерогации, са обвързани от изискванията, изложени в член 5 с честота, съответстваща на техните счетоводни задължения относно времето на оценката на активите им.
   3.   Инвестиционните фондове могат да изберат да не се ползват от дерогациите и вместо това да изпълняват пълните изисквания за статистическа отчетност, определени в член 5. Ако даден инвестиционен фонд вземе такова решение, той трябва да получи съгласие от съответната НЦБ преди каквато и да било промяна в използването на тези дерогации.
   Член 9
   Срокове
   1.   НЦБ решават кога трябва да получат данните по член 5 от отчетните единици, за да спазят сроковете, предвидени в параграф 2.
   2.   НЦБ предават на ЕЦБ:
   
               а)
            
            
               агрегирани тримесечни салда и корекции от преоценки до края на работния ден на 28-ия работен ден, следващ края на тримесечието, за което се отнасят данните, основаващи се на събраните от отчетните единици тримесечни данни;
            
         
               б)
            
            
               агрегирани месечни салда и корекции от преоценки до края на работния ден на 28-ия работен ден, следващ края на месеца, за който се отнасят данните, основаващи се на събраните от отчетните единици месечни данни за емитираните акции/дялови единици в инвестиционните фондове или на действителните данни в съответствие с член 5, параграф 2;
            
         
               в)
            
            
               агрегирани месечни нови емисии и обратни изкупувания на акции/дялови единици в ИФ до края на работния ден на 28-ия работен ден, следващ края на месеца, за който се отнасят данните, основаващи се на събраните от отчетните единици месечни данни.
            
         Член 10
   Минимални стандарти и национални правила за отчитане
   1.   Отчетните единици спазват изискванията за статистическа отчетност, приложими спрямо тях в съответствие с минималните стандарти за предаване, точност, съответствие с понятия и ревизии, посочени в приложение IV.
   2.   НЦБ определят и прилагат в съответствие с националните изисквания правилата за отчитане, които да бъдат спазвани от действителната съвкупност от отчетни единици. НЦБ гарантират, че тези правила за отчитане осигуряват изискуемата статистическа информация и позволяват да бъде извършена точна проверка за изпълнение на минималните стандарти за предаване, точност, съответствие с понятия и ревизии, посочени в приложение IV.
   Член 11
   Сливания, разделяния и преобразувания
   В случай на сливане, разделяне или преобразуване, което може да окаже влияние върху изпълнението на статистическите им задължения, съответните отчетни единици информират съответната НЦБ веднага след като намерението да осъществят подобна операция стане публично известно и в надлежен срок преди операцията да бъде осъществена, за процедурите, които са запланувани в изпълнение на предвидените в настоящия регламент изисквания за статистическа отчетност.
   Член 12
   Проверка и принудително събиране
   НЦБ упражняват правото да проверяват или да събират принудително информацията, която отчетните единици трябва да предоставят съгласно настоящия регламент, без да се засяга правото на ЕЦБ тя самата да упражнява тези права. По-специално, НЦБ упражняват това право, когато дадена институция, включена в действителната съвкупност от отчетни единици, не покрива минималните стандарти за предаване, точност, съответствие с понятия и ревизии, посочени в приложение IV.
   Член 13
   Първо отчитане
   Първото отчитане започва с месечните и тримесечните данни за декември 2014 г.
   Член 14
   Отмяна
   1.   Регламент (ЕО) № 958/2007 (ЕЦБ/2007/8) се отменя, считано от 1 януари 2015 година.
   2.   Позоваванията на отменения регламент се считат за позовавания на настоящия регламент и се четат съгласно таблицата на съответствията, изложена в приложение V.
   Член 15
   Заключителна разпоредба
   Настоящият регламент влиза в сила на двадесетия ден след деня на публикуването му в Официален вестник на Европейския съюз. Той се прилага от 1 януари 2015 година.
   
      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено във Франкфурт на Майн на 18 октомври 2013 година.
      
         
            За Управителния съвет на ЕЦБ
         
         
            Председател на ЕЦБ
         
         Mario DRAGHI
      
   
   
      (1)  ОВ L 318, 27.11.1998 г., стр. 8.
   
      (2)  ОВ L 211, 11.8.2007 г., стр. 8.
   
      (3)  ОВ L 174, 26.6.2013 г., стр. 1.
   
      (4)  Виж. стр. 1 от настоящия брой на Официален вестник.
   
      (5)  ОВ L 372, 31.12.1986 г., стр. 1.
   
      ПРИЛОЖЕНИЕ I
      
         ИЗИСКВАНИЯ ЗА СТАТИСТИЧЕСКА ОТЧЕТНОСТ
      
      ЧАСТ 1
      
         Общи изисквания за статистическа отчетност
      
      
                  1.
               
               
                  Действителната съвкупност от отчетни единици следва да предостави следната статистическа информация:
                  
                              а)
                           
                           
                              на тримесечие: i) информация ценна книга по ценна книга за ценни книжа с публично достъпни идентификационни кодове, държани от инвестиционните фондове; ii) агрегирана информация, разбита по категории инструмент/матуритет, валути и контрагенти, за активи и пасиви, различни от ценни книжа, и за ценни книжа без публично достъпни идентификационни кодове; iii) или информация ценна книга по ценна книга, или агрегирана информация за притежателите на емитираните акции/дялови единици в инвестиционни фондове, както е допълнително посочено в част 2. Съответната НЦБ може да изиска отчетните единици да отчитат информация ценна книга по ценна книга за ценни книжа без публично достъпни идентификационни кодове или информация показател по показател за активите и пасивите, различни от ценни книжа, и
                           
                        
                              б)
                           
                           
                              ежемесечно информация ценна книга по ценна книга, която разграничава поотделно всички акции/дялови единици, емитирани от инвестиционните фондове.
                           
                        В допълнение към данните относно полетата, които се изискват да бъдат отчитани във връзка с отчитането ценна книга по ценна книга, за да се добие обобщена информация за ценните книжа, както е установено в таблица 2, съответната НЦБ може също да реши да събира данни за транзакции на база ценна книга по ценна книга.
                  Обобщените данни се предоставят по салда и в съответствие с инструкциите на съответната НЦБ по: а) преоценки поради промени в цените и обменните курсове; или б) транзакции.
                  При условие че получат предварителното съгласие на съответната НЦБ, отчетните единици, които предоставят необходимите тримесечни данни на база ценна книга по ценна книга, могат да изберат да отчитат месечните данни на агрегирана основа, вместо да предоставят информация ценна книга по ценна книга.
               
            
                  2.
               
               
                  Информацията, която се предоставя на съответната НЦБ на база ценна книга по ценна книга, е представена в таблица 2. Изискванията за агрегирано статистическо отчитане на салдата на тримесечие са посочени в таблица 1, а тези за преоценки поради промени в цените и обменните курсове или транзакциите са посочени в таблица 3. Изискванията за агрегирано статистическо отчитане по месец на салдата, преоценките поради промени в цените и обменните курсове или транзакциите, и нови емисии и обратни изкупувания на акции/дялови единици в инвестиционни фондове са посочени в таблица 4.
               
            
                  3.
               
               
                  Доколкото изпълнява условията за защита и използване на поверителна статистическа информация, събирана от ЕСЦБ, съгласно член 8 от Регламент (ЕО) № 2533/98, по-специално параграф 5 от него, НЦБ може също така да извлече необходимата информация от данните, събрани чрез Директива 2011/61/ЕС на Европейския парламент и на Съвета от 8 юни 2011 г. относно лицата, управляващи алтернативни инвестиционни фондове (1), доколкото данните, събрани от компетентния национален надзорен орган съгласно тази директива, се предават на НЦБ в съответствие с условия, договорени между двата органа.
               
            ЧАСТ 2
      
         Постоянно пребиваване и икономически сектор на притежателите на акции/дялови единици в инвестиционни фондове
      
      
                  1.
               
               
                  Отчетните единици отчитат на тримесечие данни относно постоянното пребиваване на притежателите на акции/дялови единици в инвестиционни фондове, емитирани от инвестиционните фондове на държавите членки, чиято парична единица е еврото (наричани по-долу „държави членки от еврозоната“), в съответствие с разбивка, разграничаваща местни/други от еврозоната, различни от местни/ „Останал свят“. Местните контрагенти и другите контрагенти от еврозоната, различни от местни, са допълнително разбити по сектор.
               
            
                  2.
               
               
                  По отношение на регистрирани акции/дялови единици, отчетните единици отчитат данни с разбивка по постоянно пребиваване и по сектор на притежателите на акции/дялови единици, емитирани от инвестиционни фондове. Ако постоянното пребиваване и секторът на притежателите не могат да бъдат директно идентифицирани, съответните данни се отчитат въз основа на наличната информация.
               
            
                  3.
               
               
                  По отношение на акциите/дяловите единици на приносител отчетните единици отчитат данни с разбивка по постоянно пребиваване и по сектор на притежателите на акции/дялови единици в ИФ в съответствие с подхода, възприет от съответната НЦБ. Това задължение се ограничава до една или до комбинация от следните възможности, които се подбират, като се имат предвид организацията на съответните пазари и националните правни разпоредби в съответната държава членка. Това задължение подлежи на периодично наблюдение от страна на НЦБ.
                  
                              а)
                           
                           
                              Емитиращи инвестиционни фондове:
                              Емитиращите инвестиционни фондове или законно представляващите ги лица, или лицата, посочени в член 2, параграф 2 от настоящия регламент, отчитат данни с разбивка по постоянното пребиваване и по сектор на притежателите на емитираните от тях акции/дялови единици. Такава информация може да се представи от брокера на акциите/дяловите единици или от всяко друго лице, участващо в емисията, обратното изкупуване или прехвърлянето на акциите/дяловите единици.
                           
                        
                              б)
                           
                           
                              ПФИ и ДФП като попечители на акции/дялови единици в ИФ:
                              В качеството си на отчетни единици, ПФИ и ДФП, действайки като попечители на акции/дялови единици в ИФ, отчитат данни с разбивка по постоянно пребиваване и по сектор на притежателите на акции/дялови единици, емитирани от резидентни ИФ и съхранявани от името на техния притежател или на друг посредник, действащ също като попечител. Тази възможност е приложима, ако: i) попечителят разграничава акциите/дяловите единици в ИФ, които се съхраняват от името на притежатели, от онези, които се съхраняват от името на други попечители; и ii) по-голямата част от акциите/дяловите единици в ИФ се съхраняват от местни резидентни институции, които са класифицирани като финансови посредници (ПФИ или ДФП).
                           
                        
                              в)
                           
                           
                              ПФИ и ДФП, които отчитат данни за транзакции между резиденти и нерезиденти с акции/дялови единици на даден резидентен ИФ:
                              В качеството си на отчетни единици, ПФИ и ДФП, които отчитат данни за транзакции между резиденти и нерезиденти с акции/дялови единици на даден резидентен ИФ, отчитат данни с разбивка по постоянно пребиваване и по сектор на притежателите на акции/дялови единици, емитирани от резидентни ИФ, които търгуват от името на техния притежател или на друг посредник, участващ също в транзакцията. Тази възможност е приложима, ако: i) обхватът на отчетността е широк, т.е. той включва до голяма степен всички транзакции, извършени от отчетните единици; ii) предоставени са точни данни относно покупките и продажбите, извършени с нерезиденти от държавите членки от еврозоната; iii) разликите между стойността при емитиране и стойността при изплащане, без таксите, за едни и същи акции/дялови единици са минимални; и iv) сумата на акции/дялови единици, емитирани от резидентни ИФ, държани от нерезиденти на държавите членки от еврозоната, е малка.
                           
                        
                              г)
                           
                           
                              Ако букви а) до в) не се прилагат, отчетните единици, включително ПФИ и ДФП, отчитат съответните данни въз основа на наличната информация.
                           
                        
            
                  4.
               
               
                  НЦБ могат също така да извлекат необходимата информация от данните, събрани чрез Регламент (ЕС) № 1011/2012 на Европейската централна банка от 17 октомври 2012 г. относно статистически данни за държани ценни книжа (ЕЦБ/2012/24) (2), доколкото данните отговарят на сроковете по член 9 от настоящия регламент, и по-общо, на минималните стандарти, предвидени в приложение IV.
               
            
                  5.
               
               
                  Ако регистрирани акции/дялови единици или акции/дялови единици на приносител се емитират за първи път или ако развитието на пазара налага промяна във възможността или комбинацията от възможности, НЦБ могат да предоставят дерогации за една година по отношение на изискванията по параграфи 2 и 3.
               
            ЧАСТ 3
      
         Таблици за отчитане
      
      
         
      
         Таблица 2
      
      
         Необходима информация ценна книга по ценна книга
      
      Данни за полетата в таблицата по-долу се отчитат за всяка ценна книга, класифицирана в категориите „дългови ценни книжа“, „собствен капитал“ и „акции/дялови единици в инвестиционни фондове“ в съответствие със следните правила.
      
                  1.
               
               
                  Отчитат се данни за поле 1.
               
            
                  2.
               
               
                  Ако съответната НЦБ не събира директно информация ценна книга по ценна книга за транзакции, отчитат се данни за две от трите полета 2, 3 и 4 (т.е. полета 2 и 3; полета 2 и 4; или полета 3 и 4).
               
            
                  3.
               
               
                  Ако съответната НЦБ събира директно информация ценна книга по ценна книга за транзакции, отчитат се също данни за следните полета:
                  
                              а)
                           
                           
                              поле 5; или полета 6 и 7; и
                           
                        
                              б)
                           
                           
                              поле 4; или полета 2 и 3.
                           
                        
            
                  4.
               
               
                  Съответната НЦБ може да изиска отчетните единици да отчитат данни за поле 8.
               
            
                  5.
               
               
                  Съответната НЦБ може да избере да събира само данни за поле 2 в случаи 2) и 3) буква б). В такъв случай НЦБ трябва да проверява и да информира ЕЦБ поне веднъж годишно, че това не се отразява върху качеството на предоставените от НЦБ обобщени данни, включително честотата и размера на ревизиите.
                  
                              Поле
                           
                           
                              Наименование
                           
                        
                              1
                           
                           
                              Идентификационен код на ценната книга
                           
                        
                              2
                           
                           
                              Брой дялови единици или агрегирана номинална стойност
                           
                        
                              3
                           
                           
                              Цена
                           
                        
                              4
                           
                           
                              Обща стойност
                           
                        
                              5
                           
                           
                              Финансови транзакции
                           
                        
                              6
                           
                           
                              Закупени (активи) или емитирани (пасиви) ценни книжа
                           
                        
                              7
                           
                           
                              Продадени (активи) или погасени (пасиви) ценни книжа
                           
                        
                              8
                           
                           
                              Валута на записването на ценната книга
                           
                        
                     
                  
                     
               
            
         (1)  ОВ L 174, 1.7.2011 г., стр. 1.
      
         (2)  ОВ L 305, 1.11.2012 г., стр. 6.
   
   
      ПРИЛОЖЕНИЕ II
      
         ОПРЕДЕЛЕНИЯ
      
      ЧАСТ 1
      
         Определения за категориите инструменти
      
      
                  1.
               
               
                  Настоящата таблица представя подробно стандартно описание на категориите инструменти, които националните централни банки (НЦБ) транспонират в национални категории, в съответствие с настоящия регламент. Таблицата не представлява списък на индивидуални финансови инструменти и описанията не са изчерпателно уредени. Определенията препращат към Европейската система от национални и регионални сметки в Европейския съюз (наричана по-долу „ЕСС 2010“), установена с Регламент (ЕС) № 549/2013.
               
            
                  2.
               
               
                  За някои от категориите инструменти се изискват разбивки по матуритет. Те се отнасят за първоначалния матуритет, т.е. матуритетът при емитиране, който е фиксираният период на живот на даден финансов инструмент, преди който той не може да бъде погасен, например дългови ценни книжа, или преди който той може да бъде погасен само с някакъв вид санкция, например някои видове депозити.
               
            
                  3.
               
               
                  Финансовите вземания могат да бъдат разграничени по това дали са търгуеми или не. Едно вземане е търгуемо, ако собствеността му лесно може да бъде прехвърлена от една единица на друга чрез предаване или джиросване, или да бъде компенсирано в случай на финансови деривати. Докато всеки финансов инструмент може да бъде потенциално търгуван, търгуемите инструменти са предвидени да се търгуват на организирана борса или на извънборсовия пазар, въпреки че действителната търговия не е необходимо условие за търгуемост.
                  
                     Таблица А
                  
                  
                     Определения за категории инструменти на активите и пасивите на инвестиционните фондове
                  
                  КАТЕГОРИИ АКТИВИ
                  
                              Категория
                           
                           
                              Описание на основните характеристики
                           
                        
                              
                                          1.
                                       
                                       
                                          Депозити и вземания по кредити
                                       
                                    
                           
                              За целите на схемата на отчитането този показател се състои от средства, предоставени като кредит от инвестиционни фондове на кредитополучатели, или кредити, придобити от инвестиционни фондове, които се доказват чрез нетъргуеми документи или не се доказват с документи
                              Включват се следните показатели:
                              
                                          —
                                       
                                       
                                          депозити на инвестиционни фондове, като овърнайт депозити, депозити с договорен матуритет и депозити, договорени за ползване след предизвестие
                                       
                                    
                                          —
                                       
                                       
                                          притежавани непрехвърляеми ценни книжа:
                                          притежавани дългови ценни книжа, които не са прехвърляеми и не могат да се търгуват на вторични пазари
                                       
                                    
                                          —
                                       
                                       
                                          търгуеми кредити:
                                       
                                    
                                          —
                                       
                                       
                                          кредити, които фактически са станали прехвърляеми, се класифицират под показателя „депозити и вземания по кредити“, при условие че няма доказателства за търговия на вторичен пазар. В противен случай те се класифицират като дългови ценни книжа
                                       
                                    
                                          —
                                       
                                       
                                          подчинен дълг под формата на депозити или кредити: инструментите, представляващи подчинен дълг, осигуряват допълнително вземане към емитиращата институция, което може да се упражни само след като са удовлетворени всички вземания с по-висок статут, което им дава някои от характеристиките на собствен капитал. За статистически цели подчиненият дълг се класифицира или като „кредити“, или като „дългови ценни книжа“ според естеството на инструмента. Когато притежаваният от ИФ, под каквато и да е форма, подчинен дълг се идентифицира текущо като една сума за целите на статистиката, тази сума трябва да бъде класифицирана под показател „дългови ценни книжа“ на основанието, че подчиненият дълг е главно под формата на дългови ценни книжа, а не на кредити
                                       
                                    
                                          —
                                       
                                       
                                          вземания по обратни репо-сделки срещу парично обезпечение:
                                          кореспондираща позиция на платени пари срещу ценни книжа, закупени от ИФ на дадена цена при твърд ангажимент за препродажба на същите (или подобни) ценни книжа на фиксирана цена на определена бъдеща дата
                                       
                                    
                                          —
                                       
                                       
                                          вземания по заеми на ценни книжа срещу парично обезпечение:
                                          кореспондираща позиция на платени пари срещу ценни книжа, получени в заем от ИФ
                                       
                                    За целите на настоящия регламент, този показател включва също притежавани евро и чуждестранни банкноти и монети в обращение, които обикновено се използват за извършване на плащания
                           
                        
                              
                                          2.
                                       
                                       
                                          Дългови ценни книжа
                                       
                                    
                           
                              Притежавани дългови ценни книжа, които са прехвърляеми финансови инструменти, служещи за доказване на дълг, обикновено се търгуват на вторични пазари или за които може да бъде заета обратна позиция на пазара, и които не дават на притежателя някакви права на собственост върху емитиращата институция.
                              Този показател включва:
                              
                                          —
                                       
                                       
                                          притежавани ценни книжа, които дават на притежателя им безусловното право на фиксиран или договорно определен доход под формата на купонни плащания и/или обявена фиксирана сума на определена дата или дати или започват от дата, определена по време на емисията
                                       
                                    
                                          —
                                       
                                       
                                          търгуеми кредити, станали търгуеми на организиран пазар, при условие че има доказателства за търговия на вторичен пазар, в това число наличие на маркет-мейкъри и често котиране на разликата между цените „купува“ и „продава“ на финансовия актив. Когато не са изпълнени тези условия, те се класифицират като „вземания от депозити и кредити“
                                       
                                    
                                          —
                                       
                                       
                                          подчинен дълг под формата на дългови ценни книжа
                                       
                                    Ценни книжа, отдадени на кредит по кредитни операции с ценни книжа или продадени по споразумение за обратно изкупуване, остават да се водят в баланса на първоначалния собственик (а не се записват в баланса на временния им приобретател), когато има твърд ангажимент за обратното им изкупуване, а не просто опция за това. Когато временният приобретател продаде получените ценни книжа, тази продажба се отчита като окончателна сделка с ценни книжа и се вписва в баланса на временния приобретател с отрицателен знак в портфейла с ценни книжа
                           
                        
                              
                                          3.
                                       
                                       
                                          Собствен капитал и акции/дялови единици в инвестиционни фондове
                                       
                                    
                           
                              Финансови активи, които представляват имуществени права върху предприятия или квазикорпорации. Тези финансови активи обикновено дават на притежателите право на дял в печалбите на предприятията или квазикорпорациите и на дял от техните нетни активи в случай на ликвидация.
                              Този показател включва котирани и некотирани акции, други видове собствен капитал, акции/дялови единици във ФПП и акции/дялови единици в инвестиционни фондове, различни от ФПП
                              Капиталови ценни книжа, отдадени на кредит по кредитни операции с ценни книжа или продадени по споразумение за обратно изкупуване се разглеждат в съответствие с правилата в категория 2 „дългови ценни книжа“
                           
                        
                              
                                          3а.
                                       
                                       
                                          Собствен капитал и акции/дялови единици в инвестиционни фондове, в т.ч. котирани акции
                                       
                                    
                           
                              Котирани акции са капиталови ценни книжа, листвани на борса. Тази борса може да бъде призната фондова борса или друга форма на вторичен пазар. Котирани акции се наричат още листвани акции. Наличието на котирани цени на акции, котирани на дадена борса, означава, че текущите пазарни цени са обикновено на разположение
                           
                        
                              
                                          3б.
                                       
                                       
                                          Собствен капитал и акции/дялови единици в инвестиционни фондове, в т.ч. акции/дялови единици в инвестиционни фондове
                                       
                                    
                           
                              Този показател включва притежавани акции/дялови единици, емитирани от ФПП и ИФ, различни от тези на паричния пазар (т.е. инвестиционни фондове, различни от ФПП), включени в списъците на ФПП и на инвестиционни фондове за статистически цели
                              ФПП са определени в Регламент (ЕС) № 1071/2013 (ЕЦБ/2013/33)
                              ИФ, различни от тези на паричния пазар, са определени в член 1 от настоящия регламент.
                           
                        
                              
                                          (2 + 3)а.
                                       
                                       
                                          в т.ч. ценни книжа (дългови ценни книжа и акции/дялови единици в инвестиционни фондове), отдадени на кредит или продадени по споразумение за обратно изкупуване
                                       
                                    
                           
                              Този показател включва тези ценни книжа, отчитани по категории 2 (дългови ценни книжа) и 3 (собствен капитал и акции/дялови единици в инвестиционни фондове), които са били отдадени на кредит по кредитни операции с ценни книжа или продадени по споразумения за обратно изкупуване (или всеки друг вид подобни операции, като транзакции за продажба и обратно изкупуване)
                           
                        
                              
                                          4.
                                       
                                       
                                          Финансови деривати
                                       
                                    
                           
                              Финансовите деривати са финансови инструменти, обвързани с определен финансов инструмент, показател или стока, чрез които специфични финансови рискове могат да бъдат търгувани самостоятелно на финансовите пазари
                              Този показател включва:
                              
                                          —
                                       
                                       
                                          опции
                                       
                                    
                                          —
                                       
                                       
                                          варанти
                                       
                                    
                                          —
                                       
                                       
                                          фючърси
                                       
                                    
                                          —
                                       
                                       
                                          форуърди
                                       
                                    
                                          —
                                       
                                       
                                          суапове
                                       
                                    
                                          —
                                       
                                       
                                          кредитни деривати
                                       
                                    Финансови деривати се записват в баланса по пазарна стойност на брутна база. Индивидуални договори за деривати с положителни пазарни стойности се записват в актива на баланса, а договори с отрицателни пазарни стойности се записват в пасива на баланса.
                              Брутни фючърсни ангажименти, произтичащи от договори за деривати, не се вписват като балансови показатели
                              Финансови деривати могат да бъдат записвани на нетна база съгласно различни методи за оценяване. В случай че има само нетни позиции или позициите се записват по стойност, различна от пазарната стойност, вместо това се отчитат тези позиции.
                              Този показател не включва финансови деривати, които не подлежат на отчитане в баланса съобразно националните правила
                           
                        
                              
                                          5.
                                       
                                       
                                          Нефинансови активи (включително дълготрайни активи)
                                       
                                    
                           
                              Материални и нематериални активи, различни от финансови активи. Дълготрайни активи са нефинансови активи, които се използват многократно или продължително от инвестиционните фондове в продължение на повече от една година
                              Този показател включва жилищни сгради, други сгради и постройки, машини и оборудване, ценности и обекти на интелектуална собственост, като напр. компютърен софтуер и бази данни
                           
                        
                              
                                          6.
                                       
                                       
                                          Други активи
                                       
                                    
                           
                              Това е остатъчен показател в актива на баланса, определен като „активи, които не са включени другаде“. НЦБ могат също така да изискат по този показател отделни разбивки на следното:
                              
                                          —
                                       
                                       
                                          вземане по начислени лихви върху депозити и кредити
                                       
                                    
                                          —
                                       
                                       
                                          начислена лихва върху притежавани дългови ценни книжа
                                       
                                    
                                          —
                                       
                                       
                                          вземане по начислен наем
                                       
                                    
                                          —
                                       
                                       
                                          вземания, които не са свързани с основната дейност на ИФ
                                       
                                    
                        
                     
                  КАТЕГОРИИ ПАСИВИ
                  
                              Категория
                           
                           
                              Описание на основните характеристики
                           
                        
                              
                                          7.
                                       
                                       
                                          Получени депозити и кредити
                                       
                                    
                           
                              Суми, които се дължат на кредиторите от ИФ, различни от тези, произтичащи от емитирането на прехвърляеми ценни книжа. Този показател се състои от:
                              
                                          —
                                       
                                       
                                          кредити: кредити, предоставени на ИФ, които се доказват с непрехвърлими документи или не се доказват с документи
                                       
                                    
                                          —
                                       
                                       
                                          репо-сделки и операции от типа „репо-сделка“ срещу парично обезпечение: кореспондираща позиция на получени пари срещу ценни книжа, продадени от ИФ на дадена цена при твърд ангажимент за обратно изкупуване на същите (или подобни) ценни книжа на фиксирана цена на определена бъдеща дата. Суми, получени от ИФ срещу ценни книжа, прехвърлени на трето лице („временен приобретател“) се класифицират тук, когато има твърд ангажимент за обратно изкупуване, а не просто опция за това. Това означава, че ИФ си запазват рисковете и ползите от базовите ценни книжа по време на операцията
                                       
                                    
                                          —
                                       
                                       
                                          парично обезпечение, получено срещу отдаване на кредит на ценни книжа: суми, получени срещу ценни книжа, прехвърлени временно на трето лице под формата на кредитни операции с ценни книжа срещу парично обезпечение
                                       
                                    
                                          —
                                       
                                       
                                          парично обезпечение, получено при операции, включващи временно прехвърляне на злато срещу обезпечение
                                       
                                    
                        
                              
                                          8.
                                       
                                       
                                          Акции/дялови единици в ИФ
                                       
                                    
                           
                              Акции или дялови единици, включително под формата на дялов капитал, емитиран от ИФ, които са включени в списъка на ИФ за статистически цели. Този показател представлява всички пасиви към притежателите на акции в ИФ. Включени са също и средствата, получени от неразпределени печалби, или средства, заделени от ИФ в очакване на вероятни бъдещи плащания и задължения.
                           
                        
                              
                                          9.
                                       
                                       
                                          Финансови деривати
                                       
                                    
                           
                              Виж категория 4
                           
                        
                              
                                          10.
                                       
                                       
                                          Други пасиви
                                       
                                    
                           
                              Това е остатъчен показател в пасива на баланса, определен като „пасиви, които не са включени другаде“.
                              НЦБ могат също така да изискат по този показател отделни разбивки на следното:
                              
                                          —
                                       
                                       
                                          емитирани дългови ценни книжа
                                          Ценни книжа, различни от собствен капитал, емитирани от ИФ, които обикновено са прехвърляеми инструменти, търгувани на вторични пазари или за които може да бъде заета обратна позиция на пазара и които не дават на притежателя им права на собственост върху емитиращата институция
                                       
                                    
                                          —
                                       
                                       
                                          начислена лихва, платима по кредити и депозити
                                       
                                    
                                          —
                                       
                                       
                                          платими суми, които не са свързани с основната дейност на ИФ, т.е. суми, дължими на доставчици, данъци, заплати, вноски за социално осигуряване и други
                                       
                                    
                                          —
                                       
                                       
                                          провизии, представляващи задължения към трети лица, т.е. пенсии, дивиденти и други
                                       
                                    
                                          —
                                       
                                       
                                          нетни позиции, произтичащи от отдаване на кредит на ценни книжа без парично обезпечение
                                       
                                    
                                          —
                                       
                                       
                                          нетни суми, платими по отношение на бъдещ сетълмент на транзакции с ценни книжа
                                       
                                    
                        
            ЧАСТ 2
      
         Определения за атрибутите на отделните ценни книжа
      
      
         Таблица Б
      
      
         Определения за атрибутите на отделните ценни книжа
      
      
                  Поле
               
               
                  Описание
               
            
                  Идентификационен код на ценна книга
               
               
                  Код, който идентифицира уникално ценна книга. Може да бъде ISIN код или друг идентификационен код на ценна книга, съгласно инструкциите на НЦБ
               
            
                  Брой дялови единици или агрегирана номинална сума
               
               
                  Брой дялови единици на дадена ценна книга или агрегирана номинална сума, ако ценната книга се търгува по сума, а не по дялове
               
            
                  Цена
               
               
                  Цена за дялова единица на ценна книга или процент от агрегирана номинална сума, ако ценната книга се търгува по сума, а не по дялови единици. Цената е обикновено пазарната цена или е близка до пазарната цена. НЦБ могат също да изискат начислените лихви по тази позиция
               
            
                  Обща сума
               
               
                  Обща сума за ценна книга. Ако ценните книжа се търгуват по дялови единици, тази сума е равна на броя на ценните книжа, умножен по цената за дялова единица. Когато ценните книжа се търгуват по сума, а не по дялови единици, тази сума е равна на агрегираната номинална сума, умножена по цената, изразена като процент
                  Общата сума е по принцип равна на пазарната цена или е близка до пазарната цена. НЦБ могат също да изискат начислена лихва по тази позиция
               
            
                  Финансови транзакции
               
               
                  Сумата на покупките минус продажбите (ценни книжа в актива на баланса) или на емисиите минус погасявания (ценни книжа в пасива на баланса) на ценна книга, записана по стойност на транзакция
               
            
                  Закупени (активи) или емитирани (пасиви) ценни книжа
               
               
                  Сумата на покупките (ценни книжа в актива на баланса) или на емисиите (ценни книжа в пасива на баланса) на ценна книга, записана по стойност на транзакция
               
            
                  Продадени (активи) или погасени (пасиви) ценни книжа
               
               
                  Сумата на продажбите (ценни книжа в актива на баланса) или на погасяванията (ценни книжа в пасива на баланса) на ценна книга, записана по стойност на транзакция
               
            
                  Валута на записването на ценната книга
               
               
                  ISO код или еквивалентен на валутата, използвана да изрази цената и/или салдото на ценната книга
               
            ЧАСТ 3
      
         Определения на секторите
      
      ЕСС 2010 предоставя стандарта за секторна класификация. Настоящата таблица представя подробно стандартно описание на сектори, които НЦБ транспонират в национални категории в съответствие с настоящия регламент. Контрагенти, намиращи се на територията на държавите членки, чиято парична единица е еврото, се идентифицират според техния сектор в съответствие със списъците, поддържани от Европейската централна банка (ЕЦБ) за статистически цели и с насоките за статистическата класификация на контрагентите, предвидени в „Секторно ръководство за паричната статистика и статистиката на финансовите институции и пазари: Ръководство за статистическа класификация на клиенти“ на ЕЦБ.
      
         Таблица В
      
      
         Определения на секторите
      
      
                  Сектор
               
               
                  Определение
               
            
                  
                              1.
                           
                           
                              ПФИ
                           
                        
               
                  ПФИ, както са определени в член 1 от Регламент (ЕС) № 1071/2013 (ЕЦБ/2013/33). Този сектор се състои от НЦБ, кредитни институции, както са определени в правото на Съюза, ФПП, други финансови институции, чиято дейност е да приемат депозити и/или близки заместители на депозити от лица, различни от ПФИ, и за своя собствена сметка, поне в икономически смисъл, да предоставят кредити и/или да инвестират в ценни книжа, и институции за електронни пари, които са основно ангажирани с финансово посредничество под формата на издаване на електронни пари
               
            
                  
                              2.
                           
                           
                              Държавно управление
                           
                        
               
                  Сектор „Държавно управление“ (S.13) се състои от институционални единици, които са непазарни производители, чиято продукция е предназначена за индивидуално и колективно потребление и които се финансират от задължителни плащания, извършвани от единици, принадлежащи към други сектори, и институционални единици, основно ангажирани с преразпределение на национален доход и богатство (ЕСС 2010, точки 2.111—2.113)
               
            
                  
                              3.
                           
                           
                              ИФ, различни от тези на паричния пазар
                           
                        
               
                  ИФ, както са определени в член 1 от настоящия регламент
               
            
                  
                              4.
                           
                           
                              Други финансови посредници без застрахователните (осигурителните) дружества и пенсионните фондове + финансови спомагателни организации + каптивни финансови институции и заемодатели
                           
                        
               
                  Подсектор „Други финансови посредници без застрахователните (осигурителните) дружества и пенсионните фондове“ (S.125) се състои от всички финансови предприятия и квазикорпорации, които са основно ангажирани с финансово посредничество, като натрупват пасиви във форма, различна от валута, депозити (или близки заместители на депозити), акции или дялови единици в инвестиционни фондове, или във връзка със застрахователни, пенсионни и стандартни гаранционни схеми от институционалните единици. Дружества със специална инвестиционна цел, както са определени в Регламент (ЕС) № 1075/2013 на Европейската централна банка от 18 октомври 2013 г. относно статистиката на активите и пасивите на дружествата със специална инвестиционна цел, занимаващи се със секюритизационни транзакции (ЕЦБ/2013/40) (1) са включени в този подсектор (ЕСС 2010, точки 2.86—2.94)
                  Подсектор „Финансови спомагателни организации“ (S.126) се състои от всички финансови предприятия и квазикорпорации, които са основно ангажирани с дейности, тясно свързани с финансовото посредничество, но които сами по себе си не са финансови посредници. Този подсектор включва също централни управления, всички или повечето от чиито дъщерни дружества са финансови предприятия (ЕСС 2010, точки 2.95—2.97)
                  Подсектор „Каптивни финансови институции и заемодатели“ (S.127) се състои от всички финансови предприятия и квазикорпорации, които не са ангажирани нито с финансово посредничество, нито с предоставяне на спомагателни финансови услуги, и по-голямата част от чиито активи или пасиви не се търгуват на свободните пазари. Този подсектор включва холдингови дружества, които държат контролен пакет акции от капитала на група от дъщерни дружества и чиято основна дейност е притежаване на групата, без да предоставят никакви други услуги на предприятията, в чийто капитал имат участие, т.е. те не администрират или управляват други единици (ЕСС 2010, точки 2.98 и 2.99)
               
            
                  
                              5.
                           
                           
                              Застрахователни (осигурителни) дружества + пенсионни фондове
                           
                        
               
                  Подсектор „Застрахователни (осигурителни) дружества“ (S.128) се състои от всички финансови предприятия и квазикорпорации, които са основно ангажирани с финансово посредничество като следствие от обединяване на рискове главно под формата на пряко застраховане или презастраховане (ЕСС 2010, точки 2.100—2.104)
                  Подсектор „Пенсионни фондове“ (S.129) се състои от всички финансови предприятия и квазикорпорации, които са основно ангажирани с финансово посредничество като следствие от обединяване на социалните рискове и потребности на осигурените лица (социално осигуряване). Пенсионните фондове, като социалноосигурителни схеми, осигуряват доходи при пенсиониране и често — плащания при смърт и инвалидност (ЕСС 2010, точки 2.105—2.110).
               
            
                  
                              6.
                           
                           
                              Нефинансови предприятия
                           
                        
               
                  Сектор „Нефинансови предприятия“ (S.11) се състои от институционални единици, които са независими юридически лица и пазарни производители и чиято основна дейност е производството на стоки и нефинансови услуги. Този сектор включва и нефинансови квазикорпорации (ЕСС 2010, точки 2.45 —2.50)
               
            
                  
                              7.
                           
                           
                              „Домакинства“ + „Нетърговски организации, обслужващи домакинствата“
                           
                        
               
                  Сектор „Домакинства“ (S.14) се състои от лица или групи лица в качеството им на потребители и на предприемачи, произвеждащи пазарни стоки и нефинансови и финансови услуги (пазарни производители), при условие че производството на стоки и услуги не се извършва от отделни субекти, разглеждани като квазикорпорации. Този сектор включва също лица или групи лица в качеството им на производители на стоки и нефинансови услуги изключително за собствено крайно потребление. Сектор „Домакинства“ включва еднолични търговци и сдружения без юридически статус, различни от разглежданите като квазикорпорации, и които са пазарни производители (ЕСС 2010, точки 2.118 —2.128)
                  Сектор „Нетърговски организации, обслужващи домакинствата (НТООД)“ (S.15) се състои от нетърговски организации, които са отделни юридически лица, които обслужват домакинства и са частни непазарни производители. Техните основни ресурси са формирани от доброволни парични вноски или вноски в натура от домакинства в качеството им на потребители, от плащания, извършени от държавното управление, и от доход от собственост (ЕСС 2010, точки 2.129 и 2.130).
               
            
         (1)  Виж. стр. 107 от настоящия брой на Официален вестник.
   
   
      ПРИЛОЖЕНИЕ III
      
         КОРЕКЦИИ ОТ ПРЕОЦЕНКИ ИЛИ ТРАНЗАКЦИИ
      
      
                  1.
               
               
                  Действителната съвкупност от отчетни единици отчита корекции от преоценки или транзакции, посочени в член 6 от настоящия регламент. Ако действителната съвкупност от отчетни единици отчете корекции от преоценки, последните обхващат, с предварителното одобрение от съответната НЦБ, или преоценки поради промени в цените и обменните курсове, или единствено промени в цените през референтния период. В случай че корекциите от преоценки обхващат само преоценки, дължащи се на промени в цените, съответната ЦНБ събира необходимите данни, обхващащи най-малко разбивка по валути за британска лира, швейцарски франк, йена и щатски долар, за да се извлекат преоценките, дължащи се на промени в обменните курсове.
               
            
                  2.
               
               
                  „Финансови транзакции“ са транзакции, които възникват при създаването, ликвидацията или промяната на собственост върху финансови активи или пасиви. Тези транзакции се измерват с разликата между салдата на отчетните дати в края на периода, от които се премахва ефектът на промените, възникващ вследствие на въздействието на „корекции от преоценки“ (причинени от промени в цените и обменните курсове) и „прекласификации и други корекции“. Европейската централна банка изисква статистическа информация с оглед събирането на данни за транзакции под формата на корекции, които обхващат „прекласификации и други корекции“ и „ценова и валутна преоценки“. Финансовите транзакции трябва по принцип да изпълняват изискванията на ЕСС 2010, но може и да се отклоняват поради национални практики.
               
            
                  3.
               
               
                  „Ценова и валутна преоценки“ се отнасят за колебания при оценката на активи и пасиви, които произтичат или от промени в цените на активите и пасивите, и/или в обменните курсове, които влияят на стойностите, изразени в евро, на активите и пасивите, деноминирани в чуждестранна валута. Корекцията по отношение на ценови преоценки на активи/пасиви се отнася за колебания при оценката на активи/пасиви, които произтичат поради промяна в цената, по която активите/пасивите са вписани или търгувани. Ценовите преоценки включват промените в стойността на салдата към края на отчетния период, които възникват с течение на времето поради промени в референтната стойност, по която ценните книжа са записани, т.е. печалби/загуби от държане. Движения на обменни курсове спрямо еврото, които се случват между отчетни дати в края на периоди, пораждат промени в стойността на активи/пасиви в чуждестранна валута, когато са изразени в евро. Тъй като тези промени представляват печалби/загуби от държане и не се дължат на финансови транзакции, тези влияния трябва да бъдат отстранени от данните за транзакциите. „Ценова и валутна преоценки“ по принцип също съдържа промени в стойността в резултат на транзакции с активи/пасиви, т.е. реализирани печалби/загуби; в това отношение обаче съществуват различни национални практики.
               
            
   
      ПРИЛОЖЕНИЕ IV
      
         МИНИМАЛНИ СТАНДАРТИ, КОИТО СЛЕДВА ДА БЪДАТ ПРИЛАГАНИ ОТ ДЕЙСТВИТЕЛНАТА СЪВКУПНОСТ ОТ ОТЧЕТНИ ЕДИНИЦИ
      
      За да отговорят на изискванията на Европейската централна банка (ЕЦБ) за статистическа отчетност, отчетните единици изпълняват следните минимални стандарти.
      
                  1.
               
               
                  Минимални стандарти за предаване:
                  
                              а)
                           
                           
                              отчитането трябва да бъде навременно и в сроковете, определени от съответната НЦБ;
                           
                        
                              б)
                           
                           
                              статистическите отчети се изготвят във форма и формат съгласно техническите изисквания за отчетността, определени от съответната НЦБ;
                           
                        
                              в)
                           
                           
                              отчетната единица предоставя на съответната НЦБ информация за връзка с едно или повече лица за контакт;
                           
                        
                              г)
                           
                           
                              трябва да бъдат спазени техническите спецификации за предаване на данни на съответните НЦБ;
                           
                        
                              д)
                           
                           
                              при отчитане ценна книга по ценна книга, ако това бъде поискано от съответната НЦБ, отчетните единици следва да предоставят допълнителна информация (например име на емитента, дата на емитиране), необходима за идентифициране на ценни книжа, чиито идентификационни кодове са грешни или не са публично достъпни.
                           
                        
            
                  2.
               
               
                  Минимални стандарти за точност:
                  
                              а)
                           
                           
                              статистическата информация трябва да бъде вярна: спазване на всички линейни ограничения (например активът на баланса е равен на пасива, общите сборове са равни на сумата от подсборове), и данните между всички отчетни периоди си съответстват;
                           
                        
                              б)
                           
                           
                              отчетните единици следва да могат да представят информация за промените, които се подразбират от предадените данни;
                           
                        
                              в)
                           
                           
                              статистическата информация трябва да бъде пълна и в нея не трябва да се допускат постоянни и структурни пропуски; съществуващите непълноти в данните следва да се посочват и обясняват пред съответната НЦБ, а когато е приложимо, се попълват колкото е възможно по-бързо;
                           
                        
                              г)
                           
                           
                              отчетните единици спазват измеренията, изискванията за закръгляване и десетичните знаци, определени от съответните НЦБ за техническото предаване на данните.
                           
                        
            
                  3.
               
               
                  Минимални стандарти за съответствие с понятия:
                  
                              а)
                           
                           
                              статистическата информация отговаря на определенията и класификациите, съдържащи се в настоящия регламент;
                           
                        
                              б)
                           
                           
                              в случай на отклонения от тези определения и класификации, отчетните единици наблюдават редовно и определят количествено разликата между използваната мярка и мярката, съдържаща се в настоящия регламент;
                           
                        
                              в)
                           
                           
                              отчетните единици следва да могат да обяснят прекъсванията на предадените данни спрямо данните от минали периоди.
                           
                        
            
                  4.
               
               
                  Минимални стандарти за ревизии:
                  Следва да се спазват политиката и процедурите за ревизии, определени от ЕЦБ и съответната НЦБ. Ревизии, които се отклоняват от редовните ревизии, се придружават от обяснителни бележки.
               
            
   
      ПРИЛОЖЕНИЕ V
      
         ТАБЛИЦА НА СЪОТВЕТСТВИЯТА
      
      
                  Регламент (ЕО) № 958/2007 (ЕЦБ/2007/8)
               
               
                  Настоящият регламент
               
            
                  Членове 1 и 2
               
               
                  Членове 1 и 2
               
            
                  Член 3
               
               
                  Член 8
               
            
                  Член 4
               
               
                  Член 3
               
            
                  Член 5
               
               
                  Член 4
               
            
                  Член 6
               
               
                  Член 5
               
            
                  Член 7
               
               
                  Член 6
               
            
                  Член 8
               
               
                  Член 7
               
            
                  Членове 9—13
               
               
                  Членове 9—13
               
            
                  —
               
               
                  Член 14
               
            
                  Член 14
               
               
                  Член 15
               
            
                  Приложение I, част 1, точка 1
               
               
                  —
               
            
                  Приложение I, част 1, точка 2, буква а)
               
               
                  Приложение I, част 1, точка 1
               
            
                  Приложение I, част 1, точка 2, буква б)
               
               
                  —
               
            
                  Приложение I, част 1, точка 3
               
               
                  Приложение I, част 1, точка 2
               
            
                  —
               
               
                  Приложение I, част 1, точка 3
               
            
                  Приложение I, част 2, точки 1—3
               
               
                  Приложение I, част 2, точки 1—3
               
            
                  —
               
               
                  Приложение I, част 2, точка 4
               
            
                  Приложение I, част 2, точка 4
               
               
                  Приложение I, част 2, точка 5
               
            
                  Приложение I, част 3
               
               
                  Приложение I, част 3
               
            
                  Приложение II, част 1
               
               
                  Приложение II, част 1, точка 1
               
            
                  —
               
               
                  Приложение II, част 1, точки 2 и 3
               
            
                  Приложение II, части 2 и 3
               
               
                  Приложение II, части 2 и 3
               
            
                  Приложение III—IV
               
               
                  Приложение III—IV
               
            
                  —
               
               
                  Приложение V